Upravni odbor Zavoda za zdravstveno zavarovanje Slovenije je na podlagi 22. člena Statuta Zavoda za zdravstveno zavarovanje Slovenije (Uradni list RS št. 87/01 in 1/02), prvega odstavka 33. člena Pravilnika o razvrščanju zdravil in živil za posebne zdravstvene namene na listo (Uradni list RS, št. 126/2008) in določil Pravilnika o sejninah in povračilih stroškov Zavoda za zdravstveno zavarovanje Slovenije (številka 9001-13/2008-DI/20 z dne 24.4.2008) na 41. redni seji dne 15.1.2009, sprejel

**SKLEP**

**o imenovanju članov komisije za razvrščanje na listo**

1. člen

V Komisijo za razvrščanje na listo (v nadaljevanju komisija) se imenujejo

1. dr. Tonka Susič-Poplas, dr. med., ZD Ljubljana, MF Ljubljana, Katedra za družinsko medicino – predsednica

2. prim. mag. Jurij Fürst, dr. med., ZZZS,– namestnik predsednice

3. prof. dr. Marga Kocmur, dr. med., MF Ljubljana, Katedra za psihiatrijo – članica

4. prim. Marijana Kuhar, dr. med. UKC Ljubljana, Pediatrična klinika – članica

5. prim. Martin Možina, dr. med, UKC Ljubljana, Center za zastrupitve – član

6. prof. dr. Milan Čižman, dr. med., UKC Ljubljana, Klinika za infekcijske bolezni in vročinska stanja – član

7. mag. Miha Benedik, dr. med., UKC Ljubljana, Nefrološka klinika – član

8. prof. dr. Mitja Košnik, dr. med., KOPA Golnik – član

9. dr. Dragan Kovačič, dr. med., SB Celje, Oddelek za bolezni srca, pljuč in ožilja – član

10. doc. dr. Branko Zakotnik, dr. med., Onkološki Inštitut – član

11. mag. Andreja Čufar, mag. farm., LZS – članica

12. prof. dr. Stanislav Primožič, mag. farm., JAZMP – član

13. Alenka Premuš-Marušič, mag. farm., SB Murska Sobota, Bolnišnična lekarna – članica

14. Silva Pečar-Čad, mag. farm., IVZ – članica

15. mag. Jakob Ceglar, univ. dipl. ekon, ZZZS – član

16. Rozeta Hafner, mag. farm., ZZZS, – članica

2. člen

Komisija se imenuje za dobo 4 let.

3. člen

Komisija je strokoven in od gospodarskih farmacevtskih družb neodvisen organ, ki ga sestavljajo strokovnjaki s področja medicine in farmacije z znanji s področja klinične farmakologije ter drugi strokovnjaki s sistemskimi znanji s področja zdravil.

Člani komisije svoje delo opravljajo skladno z etičnimi merili ter so pri svojem delu samostojni in nepristranski.

Člani komisije pred začetkom dela podpišejo izjavo o varovanju podatkov in nezdružljivosti interesov.

4. člen

Komisija sprejme poslovnik o svojem delu.

5. člen

Člani komisije so upravičeni do sejnine in do povračila stroškov v skladu s Pravilnikom o sejninah in povračilih stroškov Zavoda za zdravstveno zavarovanje Slovenije.

6. člen

Z dnem uveljavitve tega sklepa preneha veljati Sklep o imenovanju komisije za razvrščanje zdravil na liste št. 9001-25/2007-DI/4 z dne 20.12.2007, 9001-15/2008-DI/10 z dne 10.6.2008 in 9001-19/2008-DI/4 z dne 4.9.2008.

7. člen

Ta sklep začne veljati naslednji dan po sprejemu.

Predsednica Upravnega odbora

Zavoda za zdravstveno zavarovanje Slovenije

Lučka Boehm

Datum: 15. 1. 2009

Številka: 9001-2/2009-DI/4